cyanic-selkie/wikianc huggingface dataset:
ประเทศเกาหลีใต้
เพลง
ในปี 1992 เป็นจุดเปลี่ยนสำหรับกระแสความนิยมเพลงของเกาหลีใต้หรือที่เรียกว่า เคป็อป เนื่องจากแนวเพลงได้ปรับปรุงตัวเองจากการผสมผสานองค์ประกอบของแนวเพลงยอดนิยมจากทั่วโลกเช่นตะวันตก ดนตรีป็อป, แจ๊ส, ลาติน, คลาสสิค, ฮิปฮอป, ริทึมและบลูส์, แดนซ์อิเล็กทรอนิกส์, เร้กเก้, คันทรี, โฟล์ค และร็อค ที่อยู่บนรากฐานของดนตรีเกาหลีดั้งเดิมที่มีเอกลักษณ์เฉพาะตัว แนวเพลงป๊อป ฮิปฮอป ริทึมแอนด์บลูส์ ร็อค โฟล์ค อิเล็กทรอนิกส์แดนซ์ได้กลายเป็นจุดเด่นในวงการเพลงเกาหลีใต้สมัยใหม่ ดาราและวงดนตรีเคป็อปเป็นที่รู้จักกันดีทั่วเอเชียและพบว่าชื่อเสียงระดับนานาชาติทำรายได้ส่งออกหลายล้านดอลลาร์ ศิลปินเคป๊อปจำนวนมากยังสามารถรักษาความนิยมในต่างประเทศได้โดยใช้แพลตฟอร์มโซเชียลมีเดียออนไลน์ เช่น เว็บไซต์แบ่งปันวิดีโอ YouTube นักร้องชาวเกาหลีใต้ ไซ (PSY) กลายเป็นที่โด่งดังเมื่อเพลง "คังนัมสไตล์" ของเขาขึ้นอันดับ 1 ในชาร์ตเพลงระดับโลกในปี 2012
โทรทัศน์ และภาพยนตร์
ตั้งแต่ความสำเร็จของภาพยนตร์เรื่องชีริ เด็ดหัวใจยอดจารชน ในปี 1999 อุตสาหกรรมภาพยนตร์เกาหลีก็เริ่มเป็นที่ยอมรับในระดับสากล ภาพยนตร์ในประเทศมีส่วนแบ่งการตลาดที่โดดเด่น ส่วนหนึ่งเป็นเพราะการมีอยู่ของโควตาจอที่กำหนดให้โรงภาพยนตร์ต้องฉายภาพยนตร์เกาหลีอย่างน้อย 73 วันต่อปี ชนชั้นปรสิต (Parasite) ปี 2019 ของ พง จุน-โฮ กลายเป็นหนึ่งในภาพยนตร์เกาหลีที่โด่งดังระดับโลก และเป็นภาพยนตร์เกาหลีเรื่องแรกที่ได้รางวัลออสการ์ เช่นเดียวกับการเป็นภาพยนตร์ภาษาต่างประเทศเรื่องแรกที่คว้ารางวัลออสการ์สาขาภาพยนตร์ยอดเยี่ยม และรางวัลอื่น ๆ อีกมากมาย ได้รับการยกย่องเป็นหนึ่งในภาพยนตร์เอเชียที่ดีที่สุดตลอดกาล
ละครโทรทัศน์เกาหลีได้รับความนิยมนอกประเทศเกาหลี และเป็นที่รู้จักในระดับสากล ละครหลายเรื่องมักจะเน้นเรื่องโรแมนติก เช่น เจ้าหญิงวุ่นวายกับเจ้าชายเย็นชา, หล่อน่ารักกับซูปเปอร์สตาร์น่าเลิฟ, จุ๊บหลอก ๆ อยากบอกว่ารัก, รักนี้ชั่วนิรันดร์, เพลงรักในสายลมหนาว และอีกมากมาย รวมถึงละครแนวอิงประวัติศาสตร์ก็มีกระแสตอบรับที่ดีหลายเรื่อง เช่น แดจังกึม จอมนางแห่งวังหลวง ซึ่งสร้างกระแสนิยมอาหารเกาหลีไปทั่วเอเชียในช่วงที่ออกฉายรวมถึงในประเทศไทย ละครย้อนยุคแนวแฟนตาซี ตำนานจอมกษัตริย์เทพสวรรค์ ปลุกกระแสความสนใจด้านประวัติศาสตร์ในประเทศ รวมถึงละครแนวระทึกขวัญ/สยองขวัญอย่าง ผีดิบคลั่ง บัลลังก์เดือด
ซีรีส์ดรามาแนวเอาชีวิตรอด สควิดเกม เล่นลุ้นตาย โดย ฮวัง ดง-ฮย็อก ได้รับการชื่นชมจากนักวิจารณ์และได้รับความสนใจจากนานาชาติอย่างกว้างขวางจากการเปิดตัว กลายเป็นซีรีส์ที่มีคนดูมากที่สุดของเน็ตฟลิกซ์ในช่วงเปิดตัว และมีผู้ชมมากกว่า 142 ล้านครัวเรือนในช่วง 4 สัปดาห์แรกนับตั้งแต่เปิดตัว นักแสดงเกาหลีมากมายมีชื่อเสียงระดับทวีปและมีผลงานที่ได้รับความนิยม เช่น กง ยู, อี มิน-โฮ, ฮย็อน บิน, ซง จุง-กี, ซอง เฮ เคียว, ไอยู, พัก มิน-ย็อง, ฮา จี-ว็อน และอีกมากมาย
อาหาร
อาหารเกาหลี เป็นอาหารประจำชาติของชาวเกาหลี แต่เดิมเกาหลีเป็นประเทศเกษตรกรรม และเพาะปลูกข้าวเป็นอาหารหลักมาตั้งแต่โบราณกาล ในสมัยนี้อาหารเกาหลีจะเป็นตำหรับซึ่งประกอบไปด้วยเนื้อ ปลา พร้อมด้วยผักต่าง ๆ และอาหารหมักดองต่าง เช่น กิมจิช็อดกัล (젓갈 - อาหารทะเลหมักเกลือ และท็อนจัง (된장 - ถั่วเหลืองหมักเหลว)) วัตถุดิบหลักทุกชนิดขึ้นชื่อในรสชาติและมีคุณค่าทางโภชนาการ อาหารเกาหลีจะมีลักษณะเป็น หยิน-หยาง หลักคิดแบบ หยิน หยาง ตามการแพทย์แผนจีนนั้น ทุกสรรพสิ่งในโลกนี้จะประกอบไปด้วยสองด้าน ซึ่งด้านทั้งสองจะอยู่ตรงข้ามกันแต่ต่างฝ่ายต่างต้องพึ่งพาซึ่งกันและกัน เพื่อช่วยรักษาสมดุลให้กับร่างกาย เช่น ชาวเกาหลีนิยมรับประทาน ซัมเกทัง หรือซุปไก่โสม เพื่อเรียกกำลังในช่วงฤดูร้อน หรือหากอากาศหนาว ร่างกายต้องการอาหารเพื่อทำให้อบอุ่น ต้องกิน “ชินซอลโล” หรือหม้อร้อนที่ประกอบด้วยเนื้อปลา ผัก หรือเต้าหู้
จุดเด่นในการตั้งโต๊ะอาหารเกาหลีคืออาหารจานต่าง ๆ จะถูกนำมาจัดวางในคราวเดียวกัน โดยการปฏิบัติสืบทอดกันมา หากจะเปรียบเทียบกับประเทศเพื่อนบ้านอย่างจีนและญี่ปุ่น คนเกาหลีนิยมใช้ช้อนทานอาหารมากกว่าโดยเฉพาะเมื่อมีการเสิร์ฟน้ำซุป
อาหารเกาหลีที่เป็นที่รู้จักกันดีที่สุดคือกิมจิ (เกาหลี: 김치, MC: Gimchi, MR: Kimch'i คิมชี) ซึ่งเป็นผักดองที่เป็นเอกลักษณ์ และพีบิมบับ หรือ "ข้าวยำเกาหลี" มีลักษณะเป็นข้าวสวยโรยหน้าด้วยผักที่ปรุงแล้วนิยมทานร่วมกับไข่ดาว น้ำพริก ไข่ลวก และเนื้อสัตว์ชนิดต่าง ๆ คลุกให้เข้ากัน รวมทั้ง ต็อกโบกี หรือ เค้กข้าว-ผัด ทำมาจากแป้งต๊อกเนื้อนุ่ม ผัดกับซอสรสเผ็ด ใส่เครื่องเคียงเพิ่มทั้งผัก เนื้อสัตว์ ออมุก ไข่ต้มและชีส
อาหารอื่น ๆ ที่เป็นที่นิยมได้แก่ อาหารปิ้งย่าง (เนื้อสัตว์และอาหารทะเลนำไปย่างทานกับน้ำจิ้มรสชาติต่าง ๆ), ไก่ทอด, เกี๊ยวซ่าเกาหลี, ข้าวผัดเกาหลี หัวไชเท้าดอง และรามยอน (라면) หรือบะหมี่กึงสำเร็จรูปรสชาติต่าง ๆ โดยคนเกาหลีนิยมเติมผักและเนื้อสัตว์ลงไปด้วย
เครื่องดื่มแอลกอฮอล์ยอดนิยมของเกาหลี ได้แก่ โซจู มักกอลลี และบกบุนจาจู ชาวเกาหลีมีวัฒนธรรมการใช้ตะเกียบที่เป็นเอกลักษณ์ในกลุ่มประเทศเอเชียตะวันออกโดยใช้ตะเกียบโลหะ ซึ่งมีหลักฐานการพบค้นพบในแหล่งโบราณคดีตั้งแต่สมัยโคกูรยอ
กีฬา
เทควันโดเป็นศิลปะการต่อสู้ที่มีต้นกำเนิดในเกาหลี ในทศวรรษที่ 1950 และ 1960 และได้กลายเป็นกีฬาที่ได้รับความนิยมสูง โดยกลายเป็นกีฬาโอลิมปิกอย่างเป็นทางการในปี 2000 ศิลปะการป้องกันตัวอื่น ๆ ของเกาหลี ได้แก่ เทคคยอน ฮับกิโด ทังซูโด กุกซูลวอน คัมโด และซูบัก
ฟุตบอลได้รับความนิยมมากเช่นกัน โพลล่าสุดระบุว่าแฟนกีฬาชาวเกาหลีใต้ส่วนใหญ่ 41% ระบุตัวเองว่าเป็นแฟนฟุตบอล เกาหลีใต้มีลีกอาชีพที่มีชื่อเสียงได้แก่ เคลีก ทีมชาติเกาหลีใต้ถือเป็นทีมแรกในเอเชียที่เข้าถึงรอบรองชนะเลิศฟุตบอลโลกรอบสุดท้าย ในฟุตบอลโลก 2002 ซึ่งตนเองเป็นเจ้าภาพร่วมกับญี่ปุ่น และผ่านเข้ารอบสุดท้ายฟุตบอลโลกทุกสมัยนับตั้งแต่ปี 1986 และผ่านรอบแบ่งกลุ่มได้ 2 ครั้ง (2002 และ 2010) และในโอลิมปิกฤดูร้อน 2012 ทีมฟุตบอลเกาหลีใต้ได้เหรียญทองแดง
วันหยุด
มีวันหยุดราชการอย่างเป็นทางการมากมายในเกาหลีใต้ หนึ่งในเทศกาลที่สำคัญที่สุดของชาวเกาหลีได้แก่ วันปีใหม่เกาหลีหรือ ซอลลัล โดยมีการเฉลิมฉลองในวันแรกของปฏิทินจันทรคติของเกาหลี วันประกาศอิสรภาพของเกาหลีตรงกับวันที่ 1 มีนาคม และเป็นการรำลึกถึงขบวนการวันที่ 1 มีนาคม ค.ศ. 1919 วันแห่งความทรงจำมีการเฉลิมฉลองในวันที่ 6 มิถุนายน และมีวัตถุประสงค์เพื่อเป็นเกียรติแก่ชายและหญิงที่เสียชีวิตในขบวนการเอกราชของเกาหลีใต้ วันรัฐธรรมนูญคือวันที่ 17 กรกฎาคม และเป็นการเฉลิมฉลองการประกาศใช้รัฐธรรมนูญแห่งสาธารณรัฐเกาหลี วันประกาศอิสรภาพคือ วันที่ 15 สิงหาคม เป็นการเฉลิมฉลองการปลดปล่อยของเกาหลีจากจักรวรรดิญี่ปุ่นในปี 1945 ทุกวันที่ 15 ของเดือน 8 ตามปฏิทินจันทรคติ ชาวเกาหลีจะเฉลิมฉลองเทศกาลไหว้พระจันทร์ ซึ่งชาวเกาหลีจะไปเยี่ยมบ้านเกิดของบรรพบุรุษและรับประทานอาหารเกาหลีแบบดั้งเดิม วันที่ 1 ตุลาคม มีการเฉลิมฉลองวันกองทัพเพื่อเป็นเกียรติแก่กองกำลังทหารของเกาหลีใต้ วันที่ 3 ตุลาคม เป็นวันสถาปนาแห่งชาติ หรือเรียกว่า วันฮันกึล วันที่ 9 ตุลาคม เป็นวันที่ระลึกถึงการประดิษฐ์อักษรฮันกึล ซึ่งเป็นอักษรพื้นเมืองของภาษาเกาหลี
พายุไต้ฝุ่นชบา (พ.ศ. 2547)
พายุไต้ฝุ่นชบาสร้างความเสียหายอย่างสำคัญต่อพื้นที่ในหมู่เกาะนอร์เทิร์นมาเรียนา ซึ่งถูกลมกระหน่ำพัดแรง เกาะโรตาได้รับผลกระทบที่เลวร้ายที่สุดจากพายุไต้ฝุ่นชบาในขณะที่เกาะยังคงอยู่ภายในตาพายุ เป็นเวลาหลายชั่วโมง มีอัตราเร็วลมที่ 220 กิโลเมตรต่อชั่วโมง (140 ไมล์ต่อชั่วโมง) ในบริเวณสนามบินนานาชาติโรตา และลมแรงได้พัดทำลายบ้านเรือนจำนวนมาก กระแสไฟฟ้าขัดข้องทั่วพื้นที่ และชายหาดได้รับผลกระทบอันเป็นผลมาจากพายุ ได้ความเสียหายในหมู่เกาะนอร์เทิร์นมาเรียนามูลค่ากว่า 18 ล้านดอลลาร์สหรัฐ และมีผู้บาดเจ็บ 13 ราย อีกที่ที่เกิดเหตุขึ้นภายในกวมภายใต้สถานการณ์ที่คล้ายคลึงกันแม้ว่าเสียหายน้อยกว่า หลังจากพายุเข้ากวม และพื้นที่ทางตอนเหนือของหมู่เกาะนอร์เทิร์นมาเรียนาได้ประกาศเป็นพื้นที่ภัยพิบัติจากรัฐบาลกลาง
ความเสียหายส่วนใหญ่ที่เกิดจากพายุไต้ฝุ่นชบาเกิดขึ้นที่ประเทศญี่ปุ่นโดยมีผู้เสียชีวิต 18 ราย และมีมูลค่าความเสียหายสูงถึง 105.4 พันล้านเยน (959 ล้านดอลลาร์สหรัฐ) พายุไต้ฝุ่นชบาสร้างความเสียหายมากเป็นอันดับที่ 14 จากบันทึกที่ผ่านมา บ้านเรือนจำนวน 8,627 หลัง ถูกทำลายจากผลกระทบของพายุ และอีก 46,561 หลัง ถูกน้ำท่วม ผลกระทบในประเทศญี่ปุ่นส่วนใหญ่อยู่ที่เกาะคีวชู พายุไต้ฝุ่นชบาขึ้นฝั่งเป็นครั้งแรกทำให้มีปริมาณน้ำฝนสูงสุดที่ 821 มิลลิเมตร (32.32 นิ้ว) ในจังหวัดมิยาซากิ เช่นเดียวกับในหมู่เกาะนอร์เทิร์นมาเรียนาได้เกิดภาวะไฟฟ้าดับ และเกิดความล่าช้าในการขนส่งจำนวนมากในประเทศญี่ปุ่น
กวมและหมู่เกาะนอร์เทิร์นมาเรียนา
ศูนย์พักพิงฉุกเฉินในกวม และหมู่เกาะนอร์เทิร์นมาเรียนาได้เปิดขึ้นเพื่อรอพายุไต้ฝุ่นชบาเพื่อตอบสนองต่อคำเตือนเกี่ยวกับพายุหมุนเขตร้อน ซึ่งได้ประกาศไว้ทั่วพื้นที่ ภูมิภาคเดียวกันก็ยังคงฟื้นตัวจากพายุไต้ฝุ่นเถ่งเถงในปี พ.ศ. 2547 ซึ่งได้ก่อให้เกิดความเสียหายมากในเดือนมิถุนายน ในวันเดียวกันกับที่พักพิงถูกเปิด 442 คน ถูกย้ายไปอยู่ที่ 7 ที่พักอาศัยในกวม ตัวเลขนี้เพิ่มขึ้นเป็นเกือบ 2,000 หลัง จากโรงเรียน 10 แห่งเปลี่ยนไปเป็นที่พักพิงฉุกเฉิน ท่าอากาศยานนานาชาติอันโตนิโอ บี.วอน แพต ใกล้กวมถูกปิดเป็นส่วนหนึ่งของขั้นตอนการเตรียมการ ยูเอสเอสคิตตี้ ฮอว์ก (CV-63) ซึ่งได้รับการประจำการอยู่กวมตั้งแต่วันที่ 19 สิงหาคม ให้ออกเดินทางในช่วงเวลาเช้าของวันที่ 21 สิงหาคม เพื่อหลีกเลี่ยงพายุไต้ฝุ่นชบา
ประเทศญี่ปุ่น
พายุไต้ฝุ่นชบาเคลื่อนตัวไปทางทิศตะวันตกในวันที่ 28 สิงหาคม กรมอุตุนิยมวิทยาญี่ปุ่น (JMA) คาดการณ์ว่าพายุจะทำให้เกิดแผ่นดินถล่มในประเทศญี่ปุ่นตะวันตก หรือตะวันตกเฉียงใต้ในวันรุ่งขึ้น และคาดว่าจะมีฝนตกหนักในหลายจังหวัด เส้นทางเรือข้ามฟากสิบหกเส้นทางถูกยกเลิกทั่วประเทศญี่ปุ่นตะวันตกเฉียงใต้ และ 244 เที่ยวบิน ไป หรือกลับจากสนามบินทางตอนใต้ของเกาะคีวชูถูกยกเลิกเพื่อตอบสนองต่อพายุที่กำลังจะมาถึงในวันที่ 29 สิงหาคม ซึ่งส่งผลกระทบต่อผู้โดยสารประมาณ 15,000 คน วันรุ่งขึ้นเที่ยวบินภายในประเทศอีก 739 เที่ยวบิน ถูกยกเลิกส่งผลกระทบต่อผู้โดยสารอีก 60,000 คน หลายบริการรถไฟด่วนถูกยกเลิกเช่นกัน บนเกาะคีวชูและเกาะชิโกกุรวมกันแล้ว มีผู้อพยพ 12,000 คน ในเมืองโอโนมิจิอพยพประชาชน 3,500 คน เหตุคลื่นสูงจากพายุไต้ฝุ่นชบา
กวมและหมู่เกาะนอร์เทิร์นมาเรียนา
พายุไต้ฝุ่นชบายังทำให้เกิดคลื่นลมแรง ในเกาะไซปันมีคลื่นขนาดใหญ่ทำให้มีผู้เสียชีวิต และทำให้คนอื่นต้องเข้ารับการรักษาในโรงพยาบาล การเข้าใกล้ของไต้ฝุ่นชบา ซึ่งเคลื่อนผ่านหมู่เกาะนอร์เทิร์นมาเรียนาในช่วงสองวันต่อมา กวมมีรายงานน้ำท่วมชายฝั่งสูงถึง 2 เมตร แต่ไม่ทำให้เกิดความเสียหายอย่างมีนัยสำคัญ และมีเพียงน้ำท่วมเล็กน้อยเท่านั้นที่เกิดจากฝนตกหนัก ไม่มีรายงานความเสียหายรุนแรงจากลมแรง ในเกาะโรตามีความเสียหายมากมาย โดยบ้านเรือนกว่า 50 หลัง ถูกทำลายโดยสิ้นเชิง และอีกกว่า 175 หลัง ได้รับความเสียหายอย่างหนัก เสาไฟฟ้า และสายไฟจำนวนมากถูกพังทลาย ส่งผลให้ไฟฟ้าดับทั่วทั้งเกาะ พืชพรรณ ต้นไม้ และพืชผลได้รับความเสียหายอย่างหนักเช่นกัน น้ำท่วมชายฝั่ง 2 ถึง 3 เมตร ส่งผลให้เกิดการกัดเซาะชายหาดอย่างหนัก ไม่มีผู้เสียชีวิต และรายงานผู้บาดเจ็บเพียงเล็กน้อยเท่านั้น ในเกาะไซปันได้รายงานว่าน้ำท่วมชายฝั่งที่ 2 เมตร ส่งผลให้ชายหาดกัดเซาะปานกลาง บ้านเรือนประมาณ 270 หลัง ถูกทำลายบนเกาะทั้งสองเกาะ โดยมากกว่า 700 หลัง ได้รับความเสียหายอย่างหนัก ต้นไม้ล้มเสียหายหลายคันบนเกาะไซปัน สายไฟหลายสายถูกตัด ส่งผลให้ไฟฟ้าดับทั่วทั้งเกาะที่หมู่เกาะนอร์เทิร์นมาเรียนา บริการโทรศัพท์ก็ถูกระงับเช่นกัน พืชผลได้รับความเสียหายเป็นอย่างมาก มีคนได้รับบาดเจ็บ และค่าใช้จ่ายความเสียหายมีมูลค่ารวมทั้งสิ้นประมาณ 18 ล้านดอลลาร์สหรัฐ ในหมู่เกาะนอร์เทิร์นมาเรียนา หลังจากที่พายุไต้ฝุ่นชบาเริ่มเคลื่อนตัวออกจากกวม คนสี่คนถูกคลื่นซัดเข้าฝั่งโดยกระแสน้ำที่รุนแรง ซึ่งเกิดจากพายุไต้ฝุ่นชบาที่กำลังเคลื่อนตัว 3 ราย ได้รับการช่วยเหลือ และนำส่งโรงพยาบาลรักษาอาการบาดเจ็บ แต่ไม่พบอีก 1 ราย
กวมได้รับผลกระทบจากพายุไต้ฝุ่นชบาน้อยกว่าหมู่เกาะนอร์เทิร์นมาเรียนา แต่ยังคงถูกลมพายุโซนร้อนชบาพัดถล่ม ที่ท่าอากาศยานนานาชาติอันโตนิโอ บี.วอน แพต ซึ่งยังคงปิดตลอดช่วงที่เกิดพายุ ลมกระโชกแรงสูงสุดที่ 110 กิโลเมตรต่อชั่วโมง (70 ไมล์ต่อชั่วโมง) สนามบินเดียวกันบันทึกปริมาณน้ำฝนได้ 329 มิลลิเมตร (12.95 นิ้ว) ในช่วงระยะเวลา 3 วัน อันเป็นผลมาจากไต้ฝุ่นชบา อย่างไรก็ตาม ลมกระโชกแรงสูงสุดที่วัดได้โดยรวมในกวมอยู่ที่ท่าเรือ ซึ่งสถานีมีลมกระโชกแรงที่ 130 กิโลเมตรต่อชั่วโมง (80 ไมล์ต่อชั่วโมง) ผลกระทบส่วนใหญ่อยู่ในระดับเล็กน้อยในกวม แม้จะมีน้ำท่วมบริเวณชายฝั่งปานกลาง แต่การกัดเซาะของชายหาดมีน้อย และปริมาณน้ำฝนที่ตกหนักไม่ได้ทำให้เกิดน้ำท่วมอย่างมีนัยสำคัญ ค่าเสียหายในกวมสูงถึง 25,000 ดอลลาร์สหรัฐ มีผู้ได้รับบาดเจ็บเล็กน้อย 4 ราย และไม่มีผู้เสียชีวิต เนื่องจากพายุพัดผ่านใกล้เกาะ อย่างไรก็ตาม เมื่อวันที่ 25 สิงหาคม หลังจากที่พายุไต้ฝุ่นชบาเริ่มเคลื่อนตัวออกจากกวม 4 ราย ถูกคลื่นซัดเข้าฝั่งโดยกระแสน้ำที่รุนแรง ซึ่งเกิดจากพายุไต้ฝุ่นชบา แม้ว่าพบเจอ 3 ราย ที่รักษาอาการบาดเจ็บ แต่ไม่พบอีก 1 ราย
ประเทศญี่ปุ่น
พายุไต้ฝุ่นชบาเป็นพายุที่ทำลายล้างสูง และมีค่าใช้จ่ายสูงสำหรับประเทศญี่ปุ่นทั่วประเทศ มีผู้เสียชีวิต 18 ราย บาดเจ็บ 285 ราย ในจำนวนนี้ 45 ราย มีอาการรุนแรง 243 ราย อยู่ในระดับเล็กน้อย นอกจากผู้เสียชีวิตแล้ว ยังได้รับความเสียหาย 244 พันล้านเยน (2 พันล้านดอลลาร์สหรัฐ) อีกด้วย ผลการชำระค่าประกันความเสียหายมีมูลค่า 146.5 พันล้านเยน (1.2 พันล้านดอลลาร์สหรัฐ) บ้านเรือนเสียหายทั้งหมด 8,627 หลัง และอย่างน้อย 46,581 หลัง ถูกน้ำท่วม ค่าความเสียหายที่ทำให้พายุไต้ฝุ่นชบาเป็นพายุไต้ฝุ่นที่ส่งผลกระทบต่อประเทศญี่ปุ่นมากที่สุดในปี พ.ศ. 2547 พายุไต้ฝุ่นชบายังคงเป็นพายุไต้ฝุ่นที่ทำลายล้างมากสุดอันดับที่ 14 ในประวัติศาสตร์ประเทศญี่ปุ่น
เกาะคีวชู
ลมแรงที่เกิดจากพายุไต้ฝุ่นชบาทำลายพืชไร่อ้อยในคิตะไดโทจิมะ ส่งผลให้เกิดความเสียหาย 39.2 เยน (360,000 ดอลลาร์สหรัฐ) สามวันต่อมาพายุไต้ฝุ่นชบาผ่านไปใกล้หมู่เกาะอามามิ กิ่งจังหวัดโอชิมะ ทำให้เกิดฝนตกหนัก และลมกระโชกแรง อันเป็นผลมาจากผลกระทบเหล่านี้ ไฟฟ้าเริ่มตัดเหลือ 5,800 ครัวเรือน เพิ่มขึ้นอย่างรวดเร็วจนเกือบ 20,000 ปริมาณน้ำฝนสูงสุดที่ 300 มิลลิเมตร (11.8 นิ้ว) บนเกาะ และบ้านเรือน 100 หลัง ถูกน้ำท่วม ลมแรงพัดหลังคาบ้าน และหน้าต่างบานในอาคารอื่น ๆ อีกหลายหลัง มีผู้ได้รับบาดเจ็บ 1 ราย เนื่องจากกระจกที่ปลิว ในทำนองเดียวกันอีก 1 ราย ได้รับบาดเจ็บเนื่องจากกระจกแตกใส่ในยากูชิมะพายุไต้ฝุ่นชบาถล่มพื้นที่ของจังหวัดคาโงชิมะ ทำให้เกิดความสูญเสียอย่างหนักต่อการเกษตร และโครงสร้างพื้นฐาน อาคารหลายหลังได้รับความเสียหาย โดย 1,033 หลัง ถูกน้ำท่วม บ้านในคาโงชิมะประมาณ 32,300 หลัง ไม่มีไฟฟ้าใช้ และในวันรุ่งขึ้น ผลกระทบของพายุไต้ฝุ่นชบาส่งผลให้บ้านเรือนไม่มีไฟฟ้าใช้ 328,000 หลัง ความเสียหายในจังหวัดมีมูลค่า 5.17 พันล้านเยน (47 ล้านดอลลาร์สหรัฐ) และมีผู้เสียชีวิต 2 ราย ผลรวมปริมาณน้ำฝนวัดทั่วประเทศญี่ปุ่นเป็นผลมาจากพายุไต้ฝุ่นชบาที่เกิดขึ้นในบริเวณใกล้เคียงจังหวัดมิยาซากิ ปริมาณน้ำฝนในจังหวัดสูงสุดที่ 821 มิลลิเมตร (32.32 นิ้ว) ในเอบิโนะ สถานีในมิคาโดะสังเกตปริมาณน้ำฝน 61 มิลลิเมตร (2.40 นิ้ว) ในระยะเวลา 1 ชั่วโมง ซึ่งมากกว่าการวัดอื่น ๆ ในประเทศญี่ปุ่นในช่วงเวลาเดียวกัน ในจังหวัดนั้น บ้าน 1,000 หลัง ไม่มีไฟฟ้าใช้ ผู้เสียชีวิต 2 ราย และบาดเจ็บอีก 27 ราย ตัวเลขความเสียหายในมิยาซากิสูงถึง 38.8 พันล้านเยน (353 ล้านดอลลาร์สหรัฐ)
กองกำลังป้องกันตนเองภาคพื้นดินญี่ปุ่นถูกส่งทั้งในจังหวัดมิยาซากิ และคาโกชิมาเพื่อช่วยเหลือผลกระทบต่อผู้คน และค้นหาคนที่หายไป ในจังหวัดคุมาโมโตะบ้าน 100 หลัง ไม่มีไฟฟ้าใช้ ถนน และเส้นทางคมนาคมถูกกีดขวางเนื่องจากฝนตก และดินถล่มจำนวนมาก ความเสียหายที่นั่นสูงถึง 1.9 พันล้านเยน (17.4 ล้านดอลลาร์สหรัฐ) และแม้ว่าจะไม่มีผู้เสียชีวิต แต่มีผู้บาดเจ็บ 7 ราย พายุคลื่นในจังหวัดฟุกุโอกะทำให้เกิดความเสียหายตามแนวชายฝั่ง และส่งผลให้เกิดน้ำท่วมภายในประเทศบางส่วน แม้ว่าจะตั้งอยู่ติดกับชายฝั่งจังหวัดนางาซากิประสบปัญหาน้ำท่วมปานกลาง โดยมีอาคารไม่กี่หลังที่ถูกน้ำท่วม ความเสียหายทางการเกษตรมีมากขึ้น โดยพื้นที่การเกษตร 5,645 เฮกตาร์ จมอยู่ใต้น้ำ ผลกระทบที่คล้ายกันเกิดขึ้นในจังหวัดซางะ ซึ่งความเสียหายมีมูลค่า 2.2 พันล้านเยน (20.1 ล้านดอลลาร์สหรัฐ) จังหวัดโออิตะประสบความสูญเสียอย่างหนักเนื่องจากถูกทั้งฝนตกหนัก และลมกระโชกแรง ส่งผลกระทบต่อทั้งจังหวัด อาคารหลายหลังได้รับความเสียหายด้านหน้าอาคาร รายงานผลกระทบต่อผลผลิตข้าว พืชผัก ผลไม้ ความเสียหายที่เกิดขึ้นในโออิตะมีมูลค่า 3.4 พันล้านเยน (31 ล้านดอลลาร์สหรัฐ)
พื้นที่อื่นในประเทศญี่ปุ่น
เมื่อวันที่ 26 สิงหาคม 1 ราย อยู่นอกจังหวัดโคจิ และอีก 1 ราย อยู่นอกจังหวัดเอฮิเมะทั้งคู่เสียชีวิตหลังจากถูกคลื่นพัดพาไป ซึ่งคาดว่าน่าจะสูงถึง 3 เมตร เหนือระดับน้ำทะเลปานกลาง การเสียชีวิตเหล่านี้เกิดขึ้นในขณะที่พายุไต้ฝุ่นชบายังอยู่ในทะเลเปิด สี่วันต่อมา เรือสินค้าประเทศเวียดนามได้วิ่งบนพื้นดินใกล้กับแหลมยูระในจังหวัดเอฮิเมะ ตอนแรกมุ่งหน้าไปยังคูเระ ฮิโรชิมะ ลูกเรือ 4 ราย จากทั้งหมด 20 ราย ของเรือลำนี้ถูกคลื่นซัด และสูญหายไปก่อนเหตุการณ์การลงจอด บ้านเกือบ 400 หลัง ถูกน้ำท่วมด้วยฝนตกหนัก ผลกระทบจากฝน คลื่นพายุ และลมแรงรวมกัน ทำให้การขนส่งล่าช้า และการยกเลิกหลายครั้ง หน่วยไฟฟ้าทั้งหมด 116,453 หน่วย ล้มเหลวในระหว่างทางผ่านของพายุไต้ฝุ่นชบา ความเสียหายรวม 39.6 พันล้านเยน (360 ล้านดอลลาร์สหรัฐ) มากกว่าจังหวัดอื่นในประเทศญี่ปุ่น บนเกาะฮนชูบ้าน 98,014 หลัง ประสบปัญหาไฟฟ้าดับระหว่างพายุไต้ฝุ่นชบา
สมอจีน
สมอจีน หรือกาน้า เป็นไม้ยืนต้นในวงศ์ Burseraceae ใบประกอบแบบขนนก ดอกช่อออกตามปลายกิ่ง ผลแก่สีเขียว เมล็ดแข็ง ชาวอวดที่อาศัยอยู่ทางตอนใต้ของจีน ใช้ไม้ทำใบพาย นำใบและยางไม้มาเคี่ยวได้น้ำยางสีดำ ภาษาจีนแต้จิ๋วเรียกกานาทึ้ง ภาษาจีนกลางเรียกกานหล่านถัง ใช้ยาเรือหรือกินเป็นยาแก้ท้องร่วง
ชาวจีนแต้จิ๋วนำผลมารับประทานสด แช่อิ่ม หรือเชื่อม นำผลสดมาตำกับข่าแล้วหมักเกลือ เรียกกานาซัม ใช้แก้รสคาวปลาในอาหาร นำผลสดไปผัดกับผักกาดดองเปรี้ยวหรือซึงฉ่าย ได้อาหารที่เรียกกานาฉ่าย กินกับข้าวต้ม
คำป่า
Reinwardtia indica หรือ คำป่า เป็นสปีชีส์ใน Linaceae สามารถพบได้ในเทือกเขาหิมาลัย รวมถึงเป็นสปีชีส์เดียวในสกุล Reinwardtia และนำมาใส่ในอนุกรมวิธานโดย Barthélemy Charles Joseph Dumortier
การแพร่พันธุ์
ตามเทือกเขาหิมาลัยทั้งในจีนและอินเดียตอนเหนือ
อนุกรมวิธาน
มีชื้อพ้องทั้งหมดดังนี้ R. tetragyna, R. trigyna, Linum trigynum, Linum cicanobum, Linum repens, Kittelocharis trigyna, Macrolium trigynum
อับดุล มาญิด อับดุล บารี
ดร. อับดุล มาญิด อับดุล บารี เป็นนักการเมืองชาวมัลดีฟส์ เคยดำรงตำแหน่งรัฐมนตรีว่าการกระทรวงอิสลาม  ตั้งแต่ปี ค.ศ. 2008 จนถึงปี ค.ศ. 2012
ช้าง (ภาพยนตร์)
ช้าง (Chang: A Drama of the Wilderness) เป็นภาพยนตร์สารคดี เรื่องแรกที่เข้ามาถ่ายทำในประเทศไทย โดยบริษัท พาราเมาท์ กำกับโดย มีเรียน ซี. คูเปอร์ เมื่อ พ.ศ. 2468 ใช้เวลาถ่ายทำนานถึงหนึ่งปีครึ่ง ที่จังหวัดน่าน แพร่ พัทลุง สงขลา ตรัง สุราษฎร์ธานี ชุมพร มีการนำช้างมาเข้าฉากถึง 400 เชือก การถ่ายทำได้รับการสนับสนุนจากสมเด็จพระเจ้าบรมวงศ์เธอ กรมพระยาดำรงราชานุภาพ และนายเซียวซองอ๊วน สีบุญเรือน
ภาพยนตร์เรื่อง ช้าง ถ่ายทำแล้วเสร็จออกฉายเมื่อ พ.ศ. 2470 ที่โรงภาพยนตร์ในนครนิวยอร์ก หลังจากออกฉายที่สหรัฐอเมริกา ก็ได้รับความสนใจเป็นอันมาก ได้รับการเสนอชื่อเข้าประกวดรางวัลออสการ์ ครั้งที่ 1 ประจำปี ค.ศ. 1929 ในสาขา ภาพยนตร์ยอดเยี่ยม "การผลิตที่เป็นเอกลักษณ์ และมีศิลปะ" (en:Academy Award for Unique and Artistic Production) ฉายครั้งแรกในประเทศไทย เดือนกรกฎาคม พ.ศ. 2471
ผู้กำกับ มีเรียน ซี. คูเปอร์ และ ช่างภาพ เออร์เนสต์ สโคแซค ต่อมาได้ร่วมงานกันอีกในการสร้างภาพยนตร์ที่มีชื่อเสียงไปทั่วโลก คิงคอง (1933)
ในเวลาที่ภาพยนตร์เรื่อง ช้าง ออกฉายในประเทศสยามนั้น คนไทยได้สร้างหนังบันเทิงและนำออกฉายแล้วหลายเรื่อง ผู้คนจึงไม่ค่อยตื่นเต้นกับภาพยนตร์เรื่อง ช้าง กันมากเท่าที่ควร
เรื่องย่อ
นายกรุจับลูกช้างได้จากหลุมที่ทำดักไว้ แล้วนำลูกช้างนั้นมาผูกไว้ใต้ถุนเรือนของตน ภายหลังแม่ช้างมาทำลายเรือนของนายกรุ เพื่อชิงเอาลูกของมันกลับคืนไป
งานสร้าง
ภาพยนตร์เรื่อง ช้าง กำกับและถ่ายทำโดย มาเรียน ซี คูเปอร์ และ เออร์เนส บี โชคแส็ค ใช้เวลาถ่ายทำทั้งสิ้นปีครึ่ง สิ้นเงินประมาณ 2 แสนบาทไทยขณะนั้น สถานที่ถ่ายทำคือจังหวัดน่าน พัทลุง ตรัง สงขลา และชุมพร
การถ่ายทำภาพยนตร์ในสยามโดยคนไทย เริ่มด้วยพระเจ้าบรมวงศ์เธอพระองค์เจ้าทองแถมถวัลยวงศ์ กรมหลวงสรรพสาตรศุภกิจ พระเจ้าน้องยาเธอในรัชกาลที่ 5 ทรงสั่งซื้อกล้องถ่ายภาพยนตร์และอุปกรณ์เข้ามาในสยามเมื่อครั้งที่พระองค์ ทรงตามเสด็จพระพุทธเจ้าหลวง ประพาสยุโรปครั้งแรกในปี พ.ศ. 2440 แล้วทรงเริ่มถ่ายภาพยนตร์ด้วยฝีพระหัตถ์ของพระองค์เอง ภาพยนตร์ส่วนใหญ่เป็นภาพยนตร์สั้นๆ ส่วนพระองค์ เป็นบันทึกพระราชกรณียกิจในพระราชพิธีสำคัญๆ ของพระพุทธเจ้าหลวง และทรงนำออกฉายเก็บค่าดูจากสาธารณชน โดยเฉพาะอย่างยิ่งในงานขายของประจำปีของวัดเบญจมาบพิตรฯ ผู้ถ่ายภาพยนตร์ในสยามยุคบุกเบิก ที่สมควรแก่การจารึกพระนามไว้อีกพระองค์คือ พระศรัทธาพงศ์ (ต่วย) ซึ่งต่อมาทรงเป็นเจ้าของโรงหนังรัตนปีระกา
ปี พ.ศ. 2465 ในสมัยรัชกาลที่ 6 พระเจ้าบรมวงศ์เธอพระองค์เจ้าบุรฉัตรไชยากร กรมพระกำแพงอัครโยธิน พระเจ้าน้องยาเธอในพระบาทสมเด็จพระมงกุฎเกล้าเจ้าอยู่หัว ทรงจัดตั้งกองภาพยนตร์เผยแพร่ข่าวขึ้นในกรมรถไฟหลวง เพื่อทำหน้าที่ผลิตหนังข่าวสารและสารคดีเผยแพร่กิจการของกรมรถไฟสยาม ตลอดจนกิจการของกระทรวงทบวงกรมอื่นๆด้วย อีกทั้งยังรับจ้างผลิตภาพยนตร์ให้กับเอกชนโดยทั่วไป เมื่อการสร้างภาพยนตร์บันเทิงของไทยในสยามถือกำเนิดขึ้นในปี พ.ศ. 2470 ก็ได้อาศัยอุปกรณ์และบุคลากรจากกองภาพยนตร์นี้เองเป็นสำคัญ
สัตว์ที่ปรากฏในเรื่องช้าง
มีสัตว์ที่อยู่ในป่าในเรื่องช้าง เช่น ลิ่น หมี เสือโคร่ง ตัวเงินตัวทอง เสือดาว ช้าง แพะ ควาย และ ชะนี เป็นต้น
การพองตัวของจักรวาล
ในการศึกษาจักรวาลวิทยา การพองตัวของจักรวาล (Cosmic Inflation) หรือการพองตัวของเอกภพ คือแบบจำลองการขยายตัวแบบเอ็กโปเนนเชียลของเอกภพตามทฤษฎี ที่เกิดขึ้นหลังจากการเกิดบิกแบงเป็นเวลา 10−36 วินาที เนื่องจากมีความหนาแน่นของพลังงานสุญญากาศเป็นแรงดันลบ. คำว่า "การพองตัว" ยังใช้ในความหมายถึงสมมุติฐานของการเกิดการพองตัว ทฤษฎีการพองตัว และยุคแห่งการพองตัวด้วย
ผลสืบเนื่องโดยตรงจากการขยายตัวของเอกภพในลักษณะนี้ เอกภพที่สังเกตได้ทั้งหมดจึงมีจุดเริ่มต้นจากย่านที่ต่อเชื่อมกันเป็นบริเวณเล็ก ๆ การพองตัวช่วยอธิบายปัญหาเก่าแก่ของจักรวาลวิทยาตามแนวทางบิกแบงได้ว่า ทำไมเอกภพจึงมีรูปร่างแบน มีความกลมกลืนกัน และสมมาตรในทุกทิศทาง ตามหลักการพื้นฐานจักรวาลวิทยา แทนที่จะมีความโค้งสูงมาก ๆ และยุ่งเหยิงมาก ๆ ตามหลักพื้นฐานทางฟิสิกส์ การพองตัวยังช่วยอธิบายถึงจุดกำเนิดของโครงสร้างขนาดใหญ่ในจักรวาล เนื่องจากความแปรปรวนทางควอนตัมในบริเวณการพองตัวขนาดเล็ก ๆ ทำให้เกิดเป็นจุดที่เติบโตขึ้นเป็นโครงสร้างในเอกภพ (ดู กำเนิดและวิวัฒนาการของดาราจักร)
โรงพยาบาลมหาวิทยาลัยอุบลราชธานี
โรงพยาบาลมหาวิทยาลัยอุบลราชธานี วิทยาลัยแพทยศาสตร์และการสาธารณสุข (Ubon Ratchathani University Hospital) เป็นโรงพยาบาลในสังกัดมหาวิทยาลัยของรัฐบาล ในเขตภาคตะวันออกเฉียงเหนือตอนล่าง สังกัดวิทยาลัยแพทยศาสตร์และการสาธารณสุข มหาวิทยาลัยอุบลราชธานี เป็นศูนย์กลางของการศึกษาและค้นคว้าวิจัยทางด้านวิทยาศาสตร์สุขภาพ และเป็นศูนย์กลางการให้บริการทางการแพทย์และการสาธารณสุขประจำภูมิภาค
ประวัติ
จากแผนพัฒนาสุขภาพแห่งชาติ พ.ศ. 2545 - 2549 มีเป้าหมายระบุถึงการสร้างเสริมสุขภาพและการป้องกันโรคกับการสนับสนุนการพัฒนาศักย ภาพทางปัญญาของระบบสุขภาพ ยุทธศาสตร์การพัฒนาสุขภาพ ข้อที่ 6 ที่ระบุให้ดำเนินการพัฒนากำลังคนด้านสุขภาพเพื่อรองรับการเปลี่ยนแปลง และระบบสุขภาพใหม่ แต่ในภาคตะวันออกเฉียงเหนือ ซึ่งประกอบด้วย 19 จังหวัด ประชากร 20 ล้านคน หรือประมาณ 1 ใน 3 ของประเทศ กลับมีคณะแพทยศาสตร์มหาวิทยาลัยขอนแก่นเพียงแห่งเดียว จึงเห็นควรมีการจัดตั้งคณะแพทยศาสตรเพิ่มขึ้นในภาคตะวันออกเฉียงเหนือตอนล่าง เนื่องจากจังหวัดอุบลราชธานี เป็นจังหวัดใหญ่มีโรงพยาบาลขนาด 1,000 เตียง และขณะนี้มหาวิทยาลัยอุบลราชธานีมีความพร้อมที่จะขยาย การผลิตบุคลากรในสาขาที่จำเป็นและขาดแคลนอีกทั้งเป็นความต้องการของประชาชนส่วนใหญ่ ได้แก่ สาขาแพทยศาสตร์และวิทยาศาสตร์สุขภาพ
โครงการก่อตั้งวิทยาลัยแพทยศาสตร์และการสาธารณสุขริเริ่มโดย นพ.ไพจิตร ปวะบุตร อดีตปลัดกระทรวงสาธารณสุขซึ่งนัดหมายให้มีการประชุมอย่างไม่เป็นทางการในวันที่ 27 กรกฎาคม 2544 เรื่องการจัดตั้งคณะแพทยศาสตร์ที่มหาวิทยาลัยอุบลราชธานี การประชุมครั้งนี้มีตัวแทนจากมหาวิทยาลัยอุบลราชธานี คือ ศ.ดร.ประกอบ วิโรจนกูฏ และ ศ.นพ.ประสิทธิ์ เพ็งสา ร่วมด้วยตัวแทนจากโรงพยาบาลสรรพสิทธิประสงค์ คือ นพ.กวี ไชยศิริ ผู้อำนวยการโรงพยาบาลพร้อมด้วยตัวแทนแพทย์จากโรงพยาบาลสรรพสิทธิประสงค์เข้าร่วมประชุมโดยมีสาระสำคัญสรุปได้ดังนี้ที่ประชุมเห็นพร้อม ในการจัดตั้งคณะแพทยศาสตร์ โดยความร่วมมือระหว่างมหาวิทยาลัยอุบลราชธานีและโรงพยาบาลสรรพสิทธิประสงค์ ในวันที่ 3 กันยายน 2546 มีการบันทึกความร่วมมือระหว่างโรงพยาบาลสรรพสิทธิประสงค์และมหาวิทยาลัยอุบลราชธานีในการผลิตบัณฑิตแพทย์ก่อนหน้านั้นในเดือนตุลาคม 2545 ศ.ดร.ประกอบ วิโรจน์กูฎ ได้ขออนุญาตให้ ศ.นพ.ประสิทธิ์ เพ็งสา มาช่วยปฏิบัติราชการ ณ มหาวิทยาลัยอุบลราชธานี เพื่อร่วมก่อตั้งโครงการวิทยาลัยแพทยศาสตร์และการสาธารณสุข จนกระทั่งสภามหาวิทยาลัยมีคำสั่งให้ ศ.นพ.ประสิทธิ์ เพ็งสา ดำรงตำแหน่งเป็น คณบดีผู้ก่อตั้งโครงการวิทยาลัยแพทยศาสตร์และการสาธารณสุข
สืบเนื่องด้วย มหาวิทยาลัยอุบลราชธานี โดยวิทยาลัยแพทยศาสตร์และการสาธารณสุข ได้รับจัดสรรงบประมาณประจำปีงบประมาณ 2554 เพื่อก่อสร้างอาคารศูนย์การศึกษาและวิจัยทางการแพทย์ จำนวน 1 หลัง ในวงเงินจำนวน 235 ล้านบาท (สองร้อยสามสิบห้าล้านบาทถ้วน) ผูกพันงบประมาณ 3 ปี ระหว่างปีงบประมาณ  พ.ศ. 2554-2556 และผูกพันงบประมาณมหาวิทยาลัยฯ มีวัตถุประสงค์เพื่อสร้างงานและกระจายรายได้ ซึ่งเป็นการลงทุนภาครัฐในโครงการที่จะสร้างขีดความสามารถในการแข่งขันของประเทศในอนาคต พร้อมกับการสร้างโอกาสให้ภาคเอกชนในการลงทุนกระตุ้นเศรษฐกิจ  ฉะนั้น เพื่อให้การบริหารงบประมาณประจำปีงบประมาณ 2554 เป็นไปด้วยความเรียบร้อยและเกิดประโยชน์สูงสุดแก่ทางราชการ
โรงพยาบาลมหาวิทยาลัยอุบลราชธานี หรือ “อาคารศูนย์การศึกษาและวิจัยทางการแพทย์ (โรงพยาบาล)” ก่อตั้งขึ้นบนบริเวณ ภายในมหาวิทยาลัยอุบลราชธานี ลักษณะเป็นอาคารคอนกรีตเสริมเหล็ก ขนาด 9 ชั้น พื้นที่ใช้สอย 19,000 ตารางเมตร เพื่อรองรับเตรียมความพร้อมเป็นโรงพยาบาลหลักในการฝึกสอนทางคลินิกของวิทยาลัยแพทยศาสตร์และการสาธารณสุข มหาวิทยาลัยอุบลราชธานี และเพื่อผลิตบุคลากรทางการแพทย์และสาธารณสุขตามความต้องการของภาคอึสานและของภูมิภาค และตามนโยบายของรัฐบาลที่จะนำภูมิภาคให้บริการอาคารผู้ป่วยนอก ให้บริการที่หลาหลาย อาทิ ตรวจโรคทั่วไป คลินิกเฉพาะทาง บริการตรวจทางห้องปฏิบัติการ บริการทางตรวจพิเศษต่างๆทางรังสีและประเทศไปสู่การเปลี่ยนแปลงทางด้านการเมือง เศรษฐกิจและสังคม
หน่วยงาน
ทั้งนี้ทางโรงพยาบาลมหาวิทยาลัยอุบลราชธานี ปัจจุบันให้บริการเพียงบางหน่วยงานและจะเปิดให้บริการแบบเต็มรูปแบบในเดือนเมษายน 2563
ทำเนียบผู้อำนวยการ
รายนามผู้อำนวยการโรงพยาบาลมหาวิทยาลัยอุบลราชธานี มีรายนามผู้อำนวยการดังนี้
ตระกูลกวี่
ตระกูลกวี่ (Kwee family) เป็นตระกูลที่มั่งคั่งในสิงคโปร์ผู้เป็นเจ้าของพอนทิแอคแลนด์กรุ๊ป (Pontiac Land Group) บริษัทพัฒนาอสังหาริมทรัพย์และเจ้าของเครือโรงแรมรายใหญ่ของสิงคโปร์ พี่น้องตระกูลกวี่ ได้แก่ กวี่ หลง เก็ง, กวี่ หลง เต็ก, กวี่ หลง ซีน และกวี่ หลง ฟิง ช่วยกันดำเนินกิจการของครอบครัว
ประวัติ
เฮนรีเสียชีวิตในปี ค.ศ. 1988 ทำให้กวี่ หลง เก็ง พี่ชายคนโตได้เข้าดูแลกิจการ เป็นผู้อำนวยการจัดการของพอนทิแอคแลนด์กรุ๊ปตั้งแต่บัดนั้น กวี่ หลง เก็ง แต่งงานกับชัว ลี เอ็ง แห่งตระกูลบริษัทยานยนต์ นอกจากนี้ยังเคยรับราชการเป็นอัคราชทูตประจำสาธารณรัฐโปแลนด์ด้วย ส่วนกวี่ หลง เต็ก เป็นประธานของกลุ่มบริษัท น้องคนรองคือ กวี่ หลง ซีน และกวี่ หลง ฟิงมีตำแหน่งในคณะกรรมการบริหาร
บริษัทพอนทิแอคแลนด์กรุ๊ปของตระกูลกวี่เป็นเจ้าของโรงแรมในสิงคโปร์หลายแห่ง ไม่ว่าจะเป็น Regent Singapore, Ritz-Carlton Millenia, Conrad Centennial Singapore และ The Capella Singapore นอกจากนี้ยังมีอาคารสำนักงานและห้างสรรพสินค้าในเครืออีกมากมาย ตลอดจนศูนย์การแพทย์ Camden
นิตยสารฟอบส์เผยว่าพี่น้องตระกูลกวี่มีทรัพย์สินสุทธิรวมกัน 5.8 พันล้านดอลลาร์สหรัฐเมื่อเดือนกรกฎาคม ค.ศ. 2019 ทั้งหมดอาศัยอยู่ในสิงคโปร์
แอนเดอร์ เอเบิร์ก
เพอร์ แอนเดอร์ เอเบิร์ก (16 เมษายน ค.ศ. 1945 – 23 มกราคม ค.ศ. 2018) เป็นช่างแกะสลัก, จิตรกร และนักวาดการ์ตูนชาวสวีเดน  รู้จักกันในสิ่งก่อสร้างประเภทแบบจำลองไม้ ในต้นคริสตทศวรรษที่ 1970 แอนเดอร์ เอเบิร์กได้รับมอบหมายให้ตกแต่งภายในสถานีโซลนา เซนทรัม
ประเทศจีนในเอเชียนเกมส์
สาธารณรัฐประชาชนจีน ได้เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ครั้งที่ 7 ณ กรุงเตหะราน ประเทศอิหร่าน สาธารณรัฐประชาชนจีนได้รับเหรียญรางวัลครั้งแรกนับตั้งแต่เข้าร่วม โดยได้อันดับ 3 ในเอเชียนเกมส์ครั้งที่ 7 อันดับ 2 ในเอเชียนเกมส์ครั้งที่ 8 ณ กรุงเทพมหานคร ประเทศไทย และอันดับ 1 ในเอเชียนเกมส์ครั้งที่ 9 ณ กรุงนิวเดลี ประเทศอินเดียเป็นครั้งแรก และได้มา 9 ครั้งติดต่อกัน จนถึงเอเชียนเกมส์ครั้งที่ 17 ณ เมืองอินช็อน ประเทศเกาหลีใต้
วี โชว เยา
วี โชว เยา หรือ หวง จู่เย่า  เกิดเมื่อปี ค.ศ. 1929 เป็นนักธุรกิจชาวสิงคโปร์ ประธานธนาคารยูไนเต็ดโอเวอร์ซีส์ (UOB) และยูไนเต็ดอินดัสเตรียลคอร์ปอเรเชัน (UIC) ในสิงคโปร์
วีขึ้นเป็นผู้บริหารของธนาคารยูไนเต็ดไชนีสแบงก์ (ปัจจุบันคือ UOB) ตั้งแต่ปี ค.ศ. 1958 ได้ขึ้นสู่ตำแหน่งผู้อำนวยการจัดการในอีกสองปีถัดมา และเมื่อวี เก็ง เชียง บิดาของเขาผู้ก่อตั้งธนาคารเกษียณอายุในปี ค.ศ. 1974 วี โช เยา จึงได้รับหน้าที่เป็นประธานกรรมการของธนาคาร
จักรพรรดินีหลิว (ซ่งเจ๋อจง)
จักรพรรดินีหลิว (1079–1113) เป็นจักรพรรดินีแห่ง ราชวงศ์ซ่ง อภิเษกกับ จักรพรรดิซ่งเจ๋อจง
นางสาวสุวรรณ
นางสาวสุวรรณ (Suvarna of Siam) เป็นภาพยนตร์ใบ้ แนวรักใคร่ ขนาดสามสิบห้ามิลลิเมตร ความยาวแปดม้วน เขียนบทและกำกับโดย เฮนรี แม็กเร (Henry MacRae) เป็นเรื่องแรกที่ถ่ายทำในประเทศสยาม (ต่อมาคือ ประเทศไทย) โดยฮอลลีวูด ที่ใช้นักแสดงชาวสยามทั้งหมด เริ่มถ่ายทำเมื่อต้นเดือนมีนาคมและสร้างเสร็จเมื่อเดือนมิถุนายน ในปี พ.ศ. 2466 ฉายครั้งแรกเมื่อวันที่ 23 มิถุนายน พ.ศ. 2466 ในจังหวัดนครศรีธรรมราช และได้เข้าฉายในสหรัฐอเมริกาด้วย ใช้ชื่อว่า "Kingdom of Heaven" เข้ามาฉายในประเทศไทยได้เพียง 3 วัน ฟิล์มต้นฉบับก็สูญหาย ส่งผลให้ในปัจจุบันไม่เหลือสิ่งใดเกี่ยวกับภาพยนตร์เรื่องนี้ นอกจากวัสดุประชาสัมพันธ์และของชำร่วยเล็ก ๆ น้อย ซึ่งรักษาไว้ที่ หอภาพยนตร์ (องค์การมหาชน)
เบื้องหลัง
นายเฮนรี่ แอ แมคแร ผู้สร้างในสังกัดบริษัทยูนิเวอร์แซล แรกเริ่มไม่ได้มีแผนจะถ่ายทำหนัง แต่ได้ยินข้อมูลว่าสยามเป็นเมืองป่าเถื่อน ยังไม่มีไฟฟ้าใช้มีแต่ป่าดงพรไพร จึงถ่ายทำภาพยนตร์สารคดี พอไม่ได้เป็นอย่างที่คิด กลับเป็นประเทศที่เจริญพอสมควร มีโรงภาพยนตร์ชุกชุม และมีศิลปวัฒนธรรมที่งดงาม นายแมคแรเลยคิดจะถ่ายทำภาพยนตร์เรื่องยาว
เรื่องย่อ
ชายหนุ่มคนหนึ่งชื่อ "กล้าหาญ" มีรูปร่างหน้าตางดงาม เป็นข้าราชการในหอพระสมุดประจำพระนคร และพักอาศัยอยู่กับบิดาและมารดาซึ่งเขาเรียก "พ่อเย็น" กับ "แม่มะลิ" ตามลำดับ
วันหนึ่ง กล้าหาญและบิดาแจวเรือออกจากคลองบางหลวง ไปตามลำน้ำเจ้าพระยา ถึงหน้าวัดราชาธิวาส ก็เห็นสตรีผู้หนึ่งตกน้ำ เธอชื่อ "สุวรรณ" เป็นบุตรของ "คุณวณิช" กล้าหาญจึงกระโดดลงไปช่วยเอาขึ้นมาได้ นับแต่ได้เห็นหน้าเธอ กล้าหาญก็หลงรักเธอ ขณะเดียวกันเขาก็มีคู่แข่ง คือ "กรองแก้ว" ซึ่งหวังแต่งงานกับสุวรรณเช่นกัน
สุวรรณต้องเผชิญโชคดีและคราวเคราะห์ต่าง ๆ รวมถึงการขัดขวางของบิดา จนที่สุดก็พบคู่ชีวิต
งานสร้าง
ปี พ.ศ. 2465 ในสมัยรัชกาลที่ 6 ได้มีกลุ่มนักสร้างภาพยนตร์ชาวอเมริกันจากบริษัทยูนิเวอร์ซัล เฮนรี แมกเร เดินทางมาขอพระบรมราชานุญาตถ่ายภาพยนตร์เรื่อง นางสาวสุวรรณ ซึ่งเป็นนิยายรักของชาวสยามและใช้คนไทยแสดงตลอดเรื่อง พระบาทสมเด็จพระมงกุฏเกล้าเจ้าอยู่หัวให้กรมรถไฟหลวงให้ความร่วมมือในการถ่ายทำ โดยมีผู้แสดงสำคัญในหนังเรื่องนี้ได้แก่ นางสาวเสงี่ยม นาวีเสถียร นางรำในกรมมหรสพหลวง แสดงเป็น นางสาวสุวรรณ, ขุมรามภรตศาสตร์ (ยม มงคลนัฎ) ตัวโขนพระรามของกรมศิลปากร แสดงเป็น นายกล้าหาญ ตัวพระเอก และ หลวงภรตกรรรมโกศล (มงคล สุมนนัฎ) สมุหบาญชี แสดงเป็น นายกองแก้ว ซึ่งเป็นตัวโกง
สถานที่ถ่ายทำนอกจากในกรุงเทพฯแล้ว ยังเดินทางไปที่หัวหิน เพื่ออวดสถานที่ตากอากาศของกรุงสยามและที่เชียงใหม่อีกแห่ง เพื่อแสดงภาพการทำป่าไม้ แต่ในระหว่างถ่ายทำ มีข่าวว่าเฮนรี แมกเรไปถ่ายฉากประหารชีวิตด้วยการตัดคอที่ เชียงใหม่ เนื่องจากตามเนื้อเรื่อง พระเอกถูกใส่ร้ายจนเกือบโดนประหารชีวิต แต่นางเอกมาช่วยทัน เมื่อข่าวนี้แพร่ออกไปจึงมีการตั้งคณะกรรมการเพื่อตรวจพิจารณาก่อนฉาย และให้ตัดฉากประหารชีวิตออก ภาพยนตร์เรื่องนี้ นำไปสู่กลไกการควบคุมการสร้างภาพยนตร์ในเวลาต่อมา
เมื่อฉายที่โรงภาพยนตร์พัฒนากร รอบปฐมทัศน์ บริษัทสยามภาพยนตร์ ได้ขออนุญาตจากกรมรถไฟ เพื่อขอเก็บเงินบำรุงสภากาชาดไทย
การออกฉาย
"นางสาวสุวรรณ" เป็นภาพยนตร์ใบ้ ขนาดแปดหลอด (eight-reel) ออกฉายครั้งแรกในวันที่ 22 มิถุนายน ค.ศ. 1923 ที่โรงภาพยนตร์ในจังหวัดนครศรีธรรมราช วันรุ่งขึ้น เข้าฉายที่โรงภาพยนตร์พัฒนาการ, หอภาพยนตร์ฮ่องกง และโรงภาพยนตร์วิกตอเรีย หนังสือพิมพ์ "บางกอกเดลีเมล์" ฉบับวันจันทร์ที่ 25 มิถุนายน ค.ศ. 1923 รายงานข่าวว่า
สิ่งสืบเนื่อง
ภาพยนตร์เรื่อง โหน่ง เท่ง นักเลงภูเขาทอง พูดถึงเรื่องการมาถ่ายภาพยนตร์เรื่องนี้
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 500 เมตร บุคคลหญิง
การแข่งขันกีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 500 เมตร บุคคลหญิง (K-1) เป็น 1 ใน 16 รายการแข่งขันเรือแคนูที่โตเกียว ประเทศญี่ปุ่น จะจัดขึ้นระหว่างวันที่ 4-5 สิงหาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือแคนูในโอลิมปิกเป็นครั้งที่ 24 ในโอลิมปิกฤดูร้อน
กายกรรม
กายกรรม เป็นการแสดงผาดโผนที่อาศัยความสมดุล ความคล่องแคล่ว และการประสานกายกันของส่วนต่าง ๆ ในร่างกาย เช่น ศิลปะการกระโดด หกคะเมนตีลังกาและทรงตัว มีมาแต่โบราณ เช่น ในงานพิธีต่างๆ สมัยอียิปต์และกรีก
กีฬาเรือแคนูในโอลิมปิกฤดูร้อน 2020 – คายัค 1 ฝีพาย สปรินท์ 500 เมตร บุคคลหญิง
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
กายกรรม
สามารถพบได้ในศิลปะการแสดงหลายประเภท รวมถึงในกีฬาหลายประเภท การแสดงกายกรรมมักเกี่ยวข้องกับองค์ประกอบของยิมนาสติก อย่างเช่น อะโครแดนซ์ ละครสัตว์ และยิมนาสติก เอง หรือในกีฬาหลายชนิดก็มี เช่น บัลเลต์ และการดำน้ำ ถึงแม้ว่ากายกรรมจะเกี่ยวข้องกับการแสดงร่างกายของมนุษย์ แต่ก็มีการแสดงประเภทอื่นด้วย เช่น กายกรรมกลางอากาศ
ต้นมาร์ชแมลโลว์
มาร์ชแมลโลว์ (,, ختمية الطبية، خبيز) เป็นพืชที่มีถิ่นกำเนิดในยุโรป กระจายพันธุ์จนถึงเอเชียตะวันตกและแอฟริกาเหนือ รากใช้เป็นยารักษาโรคในปากและอาการเจ็บคอ น้ำคั้นจากรากตีผสมกับไข่และน้ำตาลจนเป็นก้อนโฟมอยู่ตัว ใช้เป็นขนม
สารเคมีที่พบในพืชชนิดนี้ ได้แก่ altheahexacosanyl lactone (n-hexacos-2-enyl-1,5-olide), 2β-hydroxycalamene (altheacalamene) และ altheacoumarin glucoside (5,6-dihydroxycoumarin-5-dodecanoate-6β- D -glucopyranoside),รวมทั้ง lauric acid, β-sitosterol และ lanosterol
อิบราฮิม เอบีรีกา
อิบราฮิม เอบีรีกา (5 มิถุนายน ค.ศ. 1956 – 8 มิถุนายน ค.ศ. 2018) เป็นพลทหารและนักการเมืองชาวยูกันดา ซึ่งเอบีรีกาเป็นสมาชิกรัฐสภา เขตอรัวนาในสมัยรัฐสภา ชุดที่ 10  โดยระหว่างปี ค.ศ. 2016 ถึงปี ค.ศ. 2018 มีควมพยายามลอบสังหารเอบีรีกาหลายครั้ง ซึ่งในวันที่ 8 มิถุนายน ค.ศ. 2018 เอบีรีกาถูกลอบสังหารพร้อมกับภรรยาและบุตรทั้ง 9 คน
วิงแมน นักรบแห่งความฝัน
สำหรับความหมายอื่นของ วิงแมน ดูที่ วิงแมน (แก้ความกำกวม)
วิงแมน เป็นการ์ตูนญี่ปุ่น เขียนโดย มาซาคาสึ คัตสึระ (Masakazu Katsura) ฉบับภาษาญี่ปุ่นตีพิมพ์เป็นลิขสิทธิ์ของสำนักพิมพ์ชูเอชะ ลงตีพิมพ์ในนิตยสารโชเนนจัมป์ระหว่าง พ.ศ. 2525-2528 (ค.ศ. 1982-1985) ส่วนในประเทศไทย มีการตีพิมพ์อย่างไม่ถูกต้องตามลิขสิทธิ์ โดยสำนักพิมพ์หมึกจีน และถูกนำมาตีพิมพ์ใหม่โดยสำนักพิมพ์ ANT ในปี พ.ศ. 2549 เป็นจำนวน 7 เล่มจบ ถูกนำไปสร้างเป็นอะนิเมะ ในปี พ.ศ. 2527 และเคยฉายทาง ช่อง 9 อ.ส.ม.ท. ในปี 2532
สาธารณรัฐประชาชนบัลแกเรีย
สาธารณรัฐประชาชนบัลแกเรีย (Народна република България Narodna republika Balgariya) เป็นชื่ออย่างเป็นทางการของ ประเทศบัลแกเรีย เมื่อยังเป็นสาธารณรัฐสังคมนิยม
สาธารณรัฐประชาชนบัลแกเรียดำรงอยู่ตั้งแต่ ค.ศ. 1946 ถึง ค.ศ. 1990 และถูกปกครองโดยพรรคคอมมิวนิสต์บัลแกเรีย ซึ่งต่อมาได้ปกครองร่วมกับพันธมิตรคือสหภาพเกษตรกรรมชาติบัลแกเรีย บัลแกเรียเป็นสมาชิกของคอมิคอน และกติกาสัญญาวอร์ซอ และเป็นพันธมิตรอย่างใกล้ชิดกับสหภาพโซเวียตในช่วงสงครามเย็น กลุ่มขบวนการต่อต้านได้โค่นล้มและปกครองราชอาณาจักรบัลแกเรียในช่วงรัฐประหารบัลแกเรีย ค.ศ. 1944 ซึ่งเป็นการสิ้นสุดการเป็นพันธมิตรกับฝ่ายอักษะและนำไปสู่สาธารณรัฐประชาชนใน ค.ศ. 1946
พรรคคอมมิวนิสต์บัลแกเรียจำลองนโยบายของตนหลังจากสหภาพโซเวียตเปลี่ยนประเทศในช่วงทศวรรษจากสังคมชาวนาเกษตรกรรมกลายเป็นสังคมแบบสังคมนิยมอุตสาหกรรม ในช่วงกลางคริสต์ทศวรรษ 1950 และหลังจากการอสัญกรรมของสตาลิน พวกหัวอนุรักษ์นิยมได้สูญเสียอิทธิพลและเป็นช่วงระยะเวลาของการเปิดเสรีทางสังคมและความมั่นคงภายใด้การปกครองของตอดอร์ ซีฟกอฟ หลังจากที่มีการสร้างโครงสร้างพื้นฐานด้านพลังงานและการขนส่งขึ้นมาใหม่การผลิตใน ค.ศ. 1960 ทำให้กลายเป็นภาคเศรษฐกิจที่สำคัญและบัลแกเรียได้กลายเป็นผู้ส่งออกเครื่องใช้ในครัวเรือนรายใหญ่และต่อมาได้ใช้เทคโนโลยีคอมพิวเตอร์ ทำให้บัลแกเรียได้รับฉายาว่า "ซิลิคอนแวลลีย์แห่งกลุ่มตะวันออก" ระดับการผลิตที่ค่อนข้างสูงของประเทศและคะแนนสูงในการจัดอันดับการพัฒนาทางสังคมทำให้เป็นแบบอย่างสำหรับนโยบายการบริหารของประเทศสังคมนิยมอื่น ๆ
ใน ค.ศ. 1989 หลังจากไม่กี่ปีของอิทธิพลเสรีนิยมการปฏิรูปการเมืองได้ริเริ่มขึ้น ตอดอร์ ซีฟกอฟผู้ดำรงตำแหน่งหัวหน้าพรรคตั้งแต่ ค.ศ. 1954 ถูกปลดออกจากตำแหน่งในสภาคองเกรสของพรรคคอมมิวนิสต์บัลแกเรีย ใน ค.ศ. 1990 ภายใต้การนำของ แกออร์กี ปราวานอฟ พรรคคอมมิวนิสต์บัลแกเรียได้เปลี่ยนชื่อเป็นพรรคสังคมนิยมบัลแกเรีย (BSP) และได้นำแนวคิดทางการเมืองแบบกึ่งกลางซ้ายมาแทนที่ลัทธิมากซ์-เลนิน หลังจากชัยชนะของพรรคสังคมนิยมบัลแกเรียในการเลือกตั้งใน ค.ศ. 1990 ซึ่งเป็นครั้งแรกที่มีการเลือกตั้งหลายพรรคต่อเนื่องนับตั้งแต่ค.ศ. 1931 ชื่อของรัฐก็เปลี่ยนเป็นสาธารณรัฐบัลแกเรีย
รายชื่อตัวละครในเซนต์เซย์ย่า
รายละเอียดของตัวละครจากการ์ตูนญี่ปุ่นเรื่อง เซนต์เซย์ย่า
อาธีน่าและเซนต์แห่งอาธีน่า
ดูรายละเอียดที่ อาธีน่าและเซนต์แห่งอาธีน่า
อัศวินแห่งแอสการ์ด
ดูรายละเอียดเพิ่มเติมได้ที่โพลาริส ฮิลด้า
ก็อดวอริเออร์
ดูรายละเอียดเพิ่มเติมได้ที่โดเบ ซิกฟรีด
ดูรายละเอียดเพิ่มเติมได้ที่เมรัค ฮาเก้น
ดูรายละเอียดเพิ่มเติมได้ที่เบเนทนาช มีเมย์
ดูรายละเอียดเพิ่มเติมได้ที่เม็กเรซ อัลเบริช
ดูรายละเอียดเพิ่มเติมได้ที่แอริออธ เฟนริล
ดูรายละเอียดเพิ่มเติมได้ที่มิซาร์ ชิด
มารีนเนอร์แห่งโปเซดอน
มี 7 คน ตามมหาสมุทรทั้งเจ็ดของโลก
เทพไททัน
ปรากฏในภาค "Episode G" เป็นเหล่าเทพเจ้าในอดีตกาล (ก่อนที่ซุสจะขึ้นครองอำนาจ) ที่มีความต้องการที่จะกลับไปครอบครองทุกสิ่งอีกครั้ง ประกอบด้วย
พายุไต้ฝุ่นเจอลาวัต (พ.ศ. 2555)
พายุไต้ฝุ่นเจอลาวัต (T1217, 18W, ลาวิน/Lawin) เป็นที่รู้จักในประเทศฟิลิปปินส์ในชื่อ พายุไต้ฝุ่นลาวิน เป็นพายุหมุนเขตร้อนที่รุนแรงเป็นอันดับสองรองจากไต้ฝุ่นซันปา ประจำฤดูพายุไต้ฝุ่นแปซิฟิก พ.ศ. 2555 ในแง่ของอัตราเร็วลมพายุสูงสุดสิบนาทีซึ่งวัดได้เท่ากับไต้ฝุ่นซันบา นอกจากนี้พายุโบเวนและพายุซันบา รวมถึงพายุไต้ฝุ่นเจอลาวัตเป็นไต้ฝุ่นที่ขึ้นฝั่งเกาะโอกินาว่าในปี พ.ศ. 2555 ชื่อเจอลาวัตเป็นชื่อที่ส่งโดยประเทศมาเลเซีย โดยคำว่า "เจอลาวัต" ในภาษามาเลเซียหมายถึง ปลาบ้า
ประวัติทางอุตุนิยมวิทยา
ต่อมา JMA ได้ประกาศทวีความรุนแรงของระบบเป็นพายุโซนร้อน (TS) และใช้ชื่อ "เจอลาวัต (Jelawat)" เช่นเดียวกับ JTWC
เนรมิตฝันสู่จันทรา
เนรมิตฝันสู่จันทรา (Over the Moon) เป็นภาพยนตร์แอนิเมชันขับขันอเมริกันที่ออกฉายใน ค.ศ. 2563 ผลิตโดย เน็ตฟลิกซ์ ภาพยนตร์กำกับโดย เกล็น คีน และแสดงนำโดย เคธี่ อัง, ฟิลิปปา ซู, เคน จอง, จอห์น โช, รูธี แอนน์ ไมล์ส, มาร์กาเร็ต โช และแซนดร้า โอ
การตอบรับ
รอตเทนโทเมโทส์รายงานว่าร้อยละ 81 ของผู้วิจารณ์ 100 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 6.9 เต็ม 10 คะแนน เมทาคริติกรายงานว่าภาพยนตร์มีคะแนนเฉลี่ยอยู่ที่ 60 เต็ม 100 คะแนน ซึ่งประเมินโดยผู้วิจารณ์ 22 คน
ละครสัตว์
ละครสัตว์ (circus) โดยทั่วไปแล้วหมายถึง กลุ่มนักแสดงที่เดินทางไปทำการแสดง ที่อาจหมายถึงการแสดง กายกรรม มายากล ตัวตลก การฝึกสัตว์ นักดนตรี การแสดงห่วง การเดินบนลวดขึง จักกลิง การขี่จักรยานล้อเดียว และการแสดงผาดโผนอื่น ๆ
โชคสองชั้น
โชคสองชั้น เป็นภาพยนตร์ไทยเรื่องแรก ที่สร้างและผลิตโดยคนไทยทั้งหมด เป็นภาพยนตร์เงียบ ถ่ายทำด้วยฟิล์มขาว-ดำขนาด 35 มม. ผลิตโดย กรุงเทพ ภาพยนตร์ บริษัท (ต่อมา คือ บริษัท ภาพยนตร์ศรีกรุง ของมานิต วสุวัต ร่วมกับคณะนักหนังสือพิมพ์สยามราษฎร์ และศรีกรุง
อัลโยชา อับราฮัมยาน
อัลโยชา อับราฮัมยาน (Ալյոշա Աբրահամյան; 29 สิงหาคม ค.ศ. 1945 – 26 สิงหาคม ค.ศ. 2018) เป็นนักฟุตบอลชาวอาร์เมเนีย ตำแหน่งประตูหลัง ซึ่งอัลโยชา อับราฮัมยาน เล่นให้กับสโมสรอารารัต เยเรวาน
โชคสองชั้น
ภาพยนตร์ โชคสองชั้น เข้าฉายครั้งแรกเมื่อ 30 กรกฎาคม พ.ศ. 2470 ที่โรงภาพยนตร์พัฒนากร มีจำนวนผู้ชมสูงสุด 4 คืน กับ 1 วัน เท่ากับ 12,130 คน ทำลายสถิติเมื่อสี่ปีก่อนหน้า ของภาพยนตร์เรื่อง นางสาวสุวรรณ ปัจจุบันหนังเรื่องนี้ได้รับความเสียหายจากความเสื่อมสภาพ โดยหอสมุดแห่งชาติได้ค้นพบฟิล์มและพิมพ์สำเนาใหม่เอาไว้ได้เพียง 42 ฟุต คิดเป็นภาพนิ่งทั้งหมด 1,319 ภาพ รวมความยาวประมาณ 1 นาที
ภาพยนตร์เรื่องนี้ได้รับการขึ้นทะเบียนมรด­กภาพยนตร์ของชาติ ครั้งที่ 2 ในปี พ.ศ. 2555 เนื่องในวันอนุรักษ์ภาพยนตร์ไทยของหอภาพยนตร์ ขณะมีอายุเก่าแก่ที่สุด 85 ปี ในบรรดา 25 เรื่อง
ที่มา
thumb|left|ภาพจากภาพยนตร์ ในช่วงที่นายมานิต วสุวัติ เจ้าของหนังสือพิมพ์ศรีกรุง และเป็นเพื่อนสนิทด้วย ออกหนังสือพิมพ์ภาษาอังกฤษที่ชื่อว่า Liberty แสงทองได้รับคำชวนให้ร่วมงานเขียนในค่ายหนังสือพิมพ์ศรีกรุง ต่อมาปลายปี พ.ศ. 2469 หลวงสุนทรอัศวราช ข้าราชการถูกดุลย์กับคณะ กำลังก่อตั้งบริษัทถ่ายภาพยนตร์ไทยและประกาศสร้างหนังไทยเรื่องแรก แต่ประสบปัญหาระหว่างการดำเนินการ หลวงกลการเจนจิต หัวหน้ากองภาพยนตร์เผยแพร่ข่าว กรมรถไฟที่หลวงสุนทรอัศวราชติดต่อวางตัวเพื่อจ้างให้เป็นทีมช่างถ่ายภาพยนตร์ที่รอความคืบหน้า หมดความอดทน จึงปรึกษากับคณะพี่น้องวสุวัตที่ประสงค์จะสร้างภาพยนตร์ไทย จึงรวมคนและเตรียมงานสร้างภาพยนตร์เรื่องนี้
ก่อนการสร้างภาพยนตร์ พี่น้องวสุวัติเข้าปรึกษากับนายเซียวซองอ๊วน สีบุญเรือง ผู้จัดการใหญ่โรงภาพยนตร์ เพื่อตกลงความร่วมมือในการก่อตั้งบริษัทภาพยนตร์ขึ้นมา ชื่อ บริษัท กรุงเทพฯ ภาพยนตร์ มีทีมงานอ่าง หลวงกลการเจนจิต และนายกระเศียร วสุวัต แห่งกรมรถไฟหลวง รวมทั้งขุนอนุรักษ์รัถการ (เปล่ง สุขวิริยะ) ข้าราชการกรมรถไฟหลวง ซึ่งเคยทำหน้าที่เป็นเลขานุการของกรมหลวงกำแพงเพ็ชรอัครโยธิน ผู้คอยตามเสด็จไปดูงานในต่างประเทศ รวมถึงการดูงานกิจการโรงถ่ายภาพยนตร์ในฮอลลีวูดมาแล้วด้วย ซึ่งมารับเป็นผู้กำกับการแสง และได้แสงทอง หรือ หลวงบุณยมานพพานิช เป็นเจ้าของงานประพันธ์
โครงเรื่อง
นายกมล มาโนช (แสดงโดยมานพ ประภารักษ์) พระเอกของเรื่อง เป็นนายอำเภอหัวเมืองฝ่ายเหนือ ได้รับมอบหมายให้ลงมาสืบจับผู้ร้ายคนหนึ่งซึ่งซ่อนตัวอยู่ในกรุงเทพ นายกมลเข้ามาพักอยู่ที่บ้านพระยาพิชัย (แสดงโดย อุทัย อินทร์วงศ์) และมีหลานชื่อว่า นางสาววลี ลาวัณยลักษณ์ (แสดงโดย หม่อมหลวงสุดจิตตร์ อิศรางกูร) ซึ่งทั้งสองได้พบรักกันโดยเร็ว แต่นายวิง ธงสี (แสดงโดย มงคล สุมนนัฏ) ซึ่งหมายปองนางสาววลีอยู่แล้วและชอบไปมาหาสู่พระยาพิชัยเป็นเนือง ๆ และนายวิงคนนี้ก็คือคนร้ายที่นายกมลกำลังสืบจับอยู่นั่นเอง นายวิงไหวตัวทันเรื่องที่นายกมลตามคนร้าย จากนั้นนายวิงก็วางแผนร้ายโดยส่งพรรคพวกลูกสมุนเข้ามาทำร้ายนายกมล แต่นายกมลมีความชำนาญในการระวังภัยจากโจรจึงต่อกรขัดขวางกำลังได้ จนนายวิงและพรรคพวกต้องหลบหนีไป นายกมลไล่ตามจับแต่เกิดหลงทาง
นายวิงได้วกกลับมาที่บ้านพระยาพิชัยและจับนางสาววลีไป แต่นายกมลมีเชาวน์ที่ดี เข้าใจว่าเป็นแผนลวง จึงวกกลับบ้านพระยาพิชัยและได้พบนายวิง นายกมลจึงตามล่านายวิงไปจนสุดทางและเกิดการต่อสู้ขึ้น จนกระทั่งตำรวจที่พระยาพิชัยโทรไปแจ้งมาสมทบร่วมจับนายวิงและสมุนได้ทันเวลา นายวิงจึงถูกตำรวจจับเข้าตะราง ส่วนนายกมลมีโชคสองชั้น นอกจากจะจับผู้ร้ายได้แล้วยังได้นางสาววลีมาเป็นภรรยาอีกด้วย
โซโลอิสต์ แพลน บี
โซโลอิสต์ แพลน บี (Soloist Plan B) เป็น สตูดิโออัลบั้ม ชุดที่ 2 ของ ธนกฤต พานิชวิทย์ (ว่าน AF2)  โดยมีการปล่อยเพลงเป็นซิงเกิ้ลออกมาก่อน ในตอนแรกจะวางแผงอัลบั้มเต็มในปลายเดือนตุลาคม ปี 2552 แต่ด้วยเหตุต่างๆ ทำให้ต้องเลื่อนการวางแผงออกมา โดยวางแผงเมื่อวันที่ 29 มกราคม พ.ศ. 2553 เพลงที่สร้างชื่อเสียงได้แก่เพลง "อยู่บำรุง", "คนไม่มีเวลา"
สมาคมคนหนีโลก
สมาคมคนหนีโลก เป็นนวนิยายของญี่ปุ่นที่แต่งโดย ทะสึฮิโกะ ทะกิโมโตะ  วาดภาพประกอบโดย โยชิโตชิ อาเบะ  และตีพิมพ์ในญี่ปุ่นโดย คาโดคาว่า โชะเทง เมื่อ 28 มกราคม พ.ศ. 2545 เรื่องราวเล่าถึงหนุ่มวัย 22 ปี ที่ต้องเข้ามาร่วมโครงการที่จะทำให้หายจากการเป็นโรคฮิคิโคโมริ โดยคำชักชวนของหญิงสาวแปลกหน้าที่เคยเห็นเธอมาเดินแจกใบปลิวกับคุณป้าเพียงครั้งเดียวเท่านั้น จริงๆแล้วในญี่ปุ่น NHK นั้นเป็นชื่อของสถานีโทรทัศน์แห่งหนึ่ง แต่สำหรับในเรื่องนี้ NHK ย่อมาจากคำว่า Nihon Hikikomori Kyōkai  ซึ่งตัวละครหลักของเรื่องเป็นผู้บัญญัติขึ้นมานั่นเอง
เนื้อเรื่อง
ในเรื่องสมาคมคนหนีโลกนั้น จะพูดถึงผู้ที่ใช้ชีวิตอยู่ภายในเมืองโตเกียว ที่มีบุคคลใช้ชีวิตมากมายหลายสไตล์ โดยที่เรื่องนี้มุ่งเน้นไปยังกลุ่มผู้คนที่ใช้ชีวิตแบบเก็บตัว, เป็นโอตาคุอนิเมะ และผู้ที่ใช้ชีวิตด้วยความหดหู่ และเปล่าเปลี่ยวเดียวดาย ซึ่งต่างเป็นบุคคลที่มีปัญหาชีวิตทั้งสิ้น ซาโต้ ทสึฮิโระ ชายหนุ่มผู้ที่ดรอปเรียนมหาวิทยาลัยมาถึง 4 ปีแล้ว และไม่มีงานทำ ด้วยความที่เขาเลือกที่จะใช้ชีวิตแบบเก็บตัว หรือ ฮิคิโคโมริ เพราะเขาคิดว่ามีองค์กรหนึ่งวางแผนที่จะทำให้เขาต้องเป็นพวกเก็บตัว ซึ่งเขาเรียกองค์กรนั้นว่า สมาคมคนหนีโลกแห่งญี่ปุ่น หรือ  ซึ่งทำให้เขาเลือกที่จะเก็บตัวเพื่อให้วันๆหนึ่งผ่านพ้นไปโดยเร็ว และไม่ให้ถูกพวกองค์กรชั่วร้ายนั้นหลอก  แต่แล้วเขาก็ได้พบกับ นากาฮาระ มิซากิ หญิงสาวลึกลับที่อยากจะให้เขาออกจากเส้นทางเก็บตัว เธอนัดเขามาที่สวนสาธารณะ เพื่อมาทำสัญญาเข้าร่วมโครงการที่จะทำให้ายจากการเป็นโรคดังกล่าว และนั่นเป็นเหตุที่เขาต้องออกมาพบเธอทุกๆครั้ง และทำให้ชีวิตของเขาเปลี่ยนไป
เจสัน ชาง
ในขณะดำเนินธุรกิจนั้น เจสันเคยออกมาขอโทษต่อสาธารณชนในเดือนธันวาคม ค.ศ. 2013 กรณีที่โรงงานของเอเอสสีแห่งหนึ่งทางตอนใต้ของไต้หวันปล่อยน้ำเสียออกมาจนเกิดมลภาวะทางน้ำ บริษัทจ่ายค่าปรับให้ทางการเมืองเกาสฺยงเป็นเงิน 600,000 ดอลลาร์ไต้หวัน
ในเดือนกันยายน ค.ศ. 2015 เจสันได้รับรางวัลจากสมาคมวัสดุและอุปกรณ์สารกึ่งตัวนำนานาชาติในฐานะผู้มีพระคุณต่อความก้าวหน้าของวงการ จากผลงานการพัฒนาสายทองแดงในกระบวนการประกอบวงจรรวม และนำไปใช้ในเชิงพาณิชย์
นิตยสารฟอบส์เผยว่า เจสัน มีทรัพย์สินสุทธิมากถึง 2.5 พันล้านดอลลาร์สหรัฐ จึงเป็นบุคคลที่ร่ำรวยเป็นอันดับต้นๆของสิงคโปร์และไต้หวัน
ชายแดนไทย–กัมพูชา
พรมแดนไทย–กัมพูชา เป็นพรมแดนระหว่างประเทศ ซึ่งมีทั้งทั้งบนบก เริ่มต้นจากสามเหลี่ยมมรกตผ่านสันปันน้ำของเทือกเขาพนมดงรัก ร่องน้ำลึกต่าง ๆ เทือกเขาบรรทัด และบรรจบทางน้ำบริเวณอ่าวไทย ต่อเนื่องไปจนถึงบนผืนน้ำ มีความยาวประมาณ 798 - 817 กิโลเมตร โดยประเทศไทยอยู่บริเวณทิศตะวันตกและทิศเหนือของเส้นเขตแดน ส่วนประเทศกัมพูชาอยู่บริเวณทิศตะวันออกและทิศใต้ของเส้นเขตแดน จังหวัดที่มีพื้นที่ติดต่อกับพรมแดนกัมพูชาประกอบไปด้วย จังหวัดตราด จันทบุรี สระแก้ว บุรีรัมย์ สุรินทร์ ศรีสะเกษ และอุบลราชธานี
ความเป็นมา
ในยุคก่อนหน้าที่รัฐชาติจะใช้เส้นเขตแดนเป็นการกำหนดเขตแดน ประเทศไทยและกัมพูชาไม่ได้มีอาณาเขตระหว่างกันที่ชัดเจนมากนัก ซึ่งแนวคิดของเส้นเขตแดนได้เข้ามาพร้อมกับประเทศอาณานิคมจากตะวันตก โดยมีการเสียดินแดนเขมรส่วนนอกซึ่งขณะนั้นเป็นประเทศราชของไทยในปี พ.ศ. 2410 ให้ขึ้นเป็นรัฐในอารักขาของฝรั่งเศส ต่อมาในปี พ.ศ. 2449 ได้ทำสัญญายกพื้นที่มณฑลบูรพา ประกอบด้วยเมืองพระตะบอง เสียมราฐ ศรีโสภณให้กับฝรั่งเศส เพื่อแลกกับจังหวัดตราด และพื้นที่ทางทะเลที่อยู่ใต้แหลมสิงห์ไปจนถึงเกาะกูดที่ฝรั่งเศสได้เข้ามายึดครอง
นอกจากนี้ได้มีการดำเนินการปักหลักเขตแดนระหว่างไทยกับกัมพูชาไว้จำนวน 73 หลัก ระหว่างปี พ.ศ. 2452 - 2453 และปี พ.ศ. 2462 - 2463 ในแต่ละหลักมีการบันทึกวาจาปักหลักหมายเขตประกอบ (Procès-verbal d'abornement)
ต่อมาในปี พ.ศ. 2483 ประเทศไทยในการนำของจอมพล ป. พิบูลสงคราม ที่ดำเนินนโยบายชาตินิยมเป็นหลักซึ่งขณะนั้นประเทศฝรั่งเศสที่เป็นเจ้าอาณานิคมขณะนั้นเริ่มอ่อนแอลง จึงได้ขอปรับปรุงเขตแดนที่ไม่ได้รับความเป็นธรรมในอดีต หลังจากลงสัตยาบันในสนธิสัญญาไม่รุกรานกันและกันเมื่อวันที่ 12 มิถุนายน พ.ศ. 2482 ที่ทำร่วมกันกับฝรั่งเศสและญี่ปุ่น ทำให้เกิดกรณีพิพาทอินโดจีนที่มีการรบกันระหว่างประเทศไทยและฝรั่งเศส กระทั่งปลายปี พ.ศ. 2483 ญี่ปุ่นได้เข้ามาไกล่เกลี่ยและทำอนุสัญญากรุงโตเกียว พ.ศ. 2484 ทำให้ประเทศไทยได้ดินแดน ไชยบุรี จำปาศักดิ์ เสียมราฐ และพระตะบอง กลับมาในการดูแล กระทั่งสิ้นสุดสงครามโลกครั้งที่ 2 ไทยต้องมอบดินแดนดังกล่าวให้กับฝรั่งเศสอีกครั้ง ตามความตกลงระงับกรณีระหว่างไทยกับฝรั่งเศส (Accord de rėglement Franco-Siamois) พ.ศ. 2489 หรือรู้จักในชื่ออนุสัญญากรุงวอชิงตัน ดี.ซี. เนื่องจาประเทศญี่ปุ่นตกเป็นผู้แพ้สงคราม และไทยที่มีสถานะเป็นกลางจากการปฏิบัติงานของเสรีไทย หากจะเข้าร่วมเป็นสมาชิกองค์การสหประชาชาติจะต้องทำตามข้อตกลงดังกล่าว ทำให้พรมแดนระหว่างประเทศไทยและกัมพูชากลับสู่สภาพเดิมตามที่เคยทำอนุสัญญาไว้กับประเทศฝรั่งเศสอีกครั้ง
ความขัดแย้ง
หลังจากกัมพูชาได้รับเอกราชในปี พ.ศ. 2496 ได้มีปัญหาระหว่างพรมแดนไทยกับกัมพูชาหลายครั้ง อาทิ
ปราสาทพระวิหาร
คดีปราสาทพระวิหาร ที่กัมพูชากล่าวหาว่าประเทศไทยครอบครองสิทธิเหนือบริเวณปราสาทพระวิหารโดยมิชอบ จึงได้ยื่นฟ้องต่อศาลโลก และมีผลการตัดสินในปี พ.ศ. 2505 ว่า"'...ปราสาทพระวิหารตั้งอยู่ในอาณาเขตกัมพูชา ไทยมีพันธกรณีต้องถอนทหารหรือตำรวจที่ประจำอยู่ที่นั่น และให้คืนวัตถุที่นำออกจากปราสาทตั้งแต่ปี 2497 แก่กัมพูชา...'"โดยฝ่ายไทยได้ประท้วงและสงวนสิทธิที่จะเรียกร้องปราสาทพระวิหารกลับคืนในอนาคต ทำให้เกิดการประทะกันตามแนวชายแดนไทย - กัมพูชา ด้วยกำลังทหารในช่วงปี พ.ศ. 2551 ส่งผลมาถึงการตีความคำพิพากษาคดีปราสาทพระวิหารอีกครั้งในปี พ.ศ. 2554 โดยศาลโลกได้ตัดสินยืนตามคำสั่งเดิมเฉพาะตัวปราสาท ไม่รับการตีความพื้นที่พรมแดนโดยรอบปราสาท รวมถึงได้สั่งให้ถอนทหารออกจากเขตปลอดทหารชั่วคราวโดยรอบปราสาท
เกาะกูด
พื้นที่เกาะกูด เป็นพื้นที่ที่ถูกกล่าวอ้างถึงการทับซ้อนระหว่างพรมแดนทางทะเลระหว่างประเทศไทยและกัมพูชา ซึ่งมีพื้นที่ทับซ้อนกันทางทะเลมากกว่า 2.6 หมื่นตารางกิโลเมตร โดยส่งผลถึงการจัดการสัมปทานแหล่งพลังงานในพื้นที่ทางทะเลดังกล่าว
ฝั่งไทยยืนยันว่าเกาะกูดไม่ได้เป็นส่วนหนึ่งของพื้นที่ทับซ้อน แต่เป็นพื้นที่ของประเทศไทย ตามสนธิสัญญาในปี พ.ศ. 2513 ในสมัยรัชกาลที่ 5 ที่ประเทศฝรั่งเศส เจ้าอาณานิคมที่ปกครองกัมพูชาในขณะนั้นมีการระบุถึงการยกเกาะกูดให้กับประเทศไทย เพื่อป้องกันปัญหาการอ้างสิทธิในอนาคต มีข้อความว่า"'...รัฐบาลฝรั่งเศสยอมยกดินแดนเมืองด่านซ้ายแลเมืองตราดกับเกาะทั้งหลายซึ่ง อยู่ภายใต้แหลมสิงห์ลงไปจนถึงเกาะกูดนั้นให้แก่กรุงสยาม...'"
แนวพรมแดน
แนวพรมแดนไทย–กัมพูชาตามที่ได้มีการทำอนุสัญญากับฝรั่งเศสเมื่อปี พ.ศ. 2447 และปี 2450 ประกอบไปด้วย
ปัจจุบันแนวพรมแดนไทย–กัมพูชายังคงอยู่ในระหว่างกระบวนการปักปันเขตแดนในหลายพื้นที่ ผ่านคณะกรรมาธิการเขตแดนร่วม ไทย - กัมพูชา (Joint Boundary Commission)
จุดผ่านแดนถาวร
ประเทศไทยและกัมพูชามีจุดผ่านแดนถาวรจำนวน 7 แห่ง ในพื้นที่ 5 จังหวัด ประกอบไปด้วย
จุดผ่านแดนชั่วคราว
ประเทศไทยและกัมพูชามีจุดผ่านแดนชั่วคราวเพื่อวัตถุประสงค์เฉพาะทางต่าง ๆ อาทิ การนำเข้าและส่งออกสัมปทานไม้ในอดีต โดยปัจจุบันมีไว้สำหรับการก่อสร้างสิ่งปลูกสร้างที่จะใช้เป็นจุดผ่านแดนถาวรในอนาคต
จุดผ่านแดนชั่วคราวล่าสุดที่เปิดทำการคือ จุดผ่านแดนชั่วคราวเพื่อการก่อสร้างสะพานหนองเอี่ยน - สตึงบท
จุดผ่อนปรนเพื่อการท่องเที่ยว
จุดผ่อนปรนพิเศษเพื่อการท่องเที่ยว มีอยู่เพียงแห่งเดียวสำหรับพรมแดนประเทศไทยและกัมพูชา
วรรณี เจียรวนนท์ รอสส์
วรรณี เจียรวนนท์ รอสส์ เป็นนักธุรกิจ นักการเงินการธนาคาร นักรณรงค์ด้านการศึกษาและนักการกุศลหญิงชาวไทย เป็นผู้ก่อตั้งและผู้อำนวยการโรงเรียนนานาชาติคอนคอร์เดียน และรณรงค์ด้านการศึกษา เพื่อเป็นข้อเสนอเชิงนโยบายในเวทีสำคัญต่าง ๆ ทั่วโลก เช่น Forum for World Education จัดร่วมกับองค์การเพื่อความร่วมมือและการพัฒนาทางเศรษฐกิจ หรือ OECD ณ กรุงปารีส, สาธารณรัฐฝรั่งเศส ซึ่งธนินท์ เจียรวนนท์ บิดาของเธอและ Andreas Schleicher ผู้อำนวยการฝ่ายการศึกษาและทักษะของ OECD ร่วมเป็นผู้พูดหลักในเวทีสัมนาดังกล่าวด้วย
นางงามจักรวาล 2003
นางงามจักรวาล 2003 (Miss Universe 2003) เป็นการจัดการประกวดนางงามจักรวาล ครั้งที่ 52 จัดขึ้นเมื่อวันที่ 4 มิถุนายน พ.ศ. 2546 (ตามเวลาในประเทศไทย) ณ กรุงปานามาซิตี ประเทศปานามา โดยมี จัสติน ปาเสค นางงามจักรวาล 2002 ได้มอบมงกุฏให้กับ อาเมเลีย เบกา สาวงามจากสาธารณรัฐโดมินิกัน ครองตำแหน่งนางงามจักรวาลประจำปีนี้
ผู้เข้าประกวด
ผู้เข้าประกวด 71 ประเทศ ดังต่อไปนี้
วรรณี เจียรวนนท์ รอสส์
ประวัติและการศึกษา
วรรณี เจียรวนนท์ สมรสกับนายไมเคิล รอสส์ ชาวฮ่องกง เป็นรองประธานกรรมการบริหาร บริษัท ซี.พี.โลตัส คอร์ปอเรชั่น ธุรกิจในเครือเจริญโภคภัณฑ์